Robert Louis Stevenson. Robert Lyuis Stivenson (inglizcha: "Robert Louis Stevenson"; 13-noyabr 1850 — 3-dekabr 1894) — mashhur shotland yozuvchisi va shoiri. Robert Lyuis Stivensonning eng taniqli asari „Xazinalar oroli“ („Treasure Island“) (1883) romanidir. Stivenson Edinburg universitetida muhandislik va huquqshunoslikka oʻqigan. Ammo u yoshligidan adabiyotni sevgan va keyinchalik asar yozishga jiddiy kirishgan. Stivensonning asarlari jahonning koʻp tilariga, shu jumladan oʻzbek tiliga ham tarjima qilingan. Stivenson hayoti davomida koʻp hastalikka chalingan. Sogʻligʻini tiklash uchun juda koʻp marta yashash joyini oʻzgartirgan.